# Упутство Гпартеда

## Увод

Програм гпартед је Гномов уређивач партиција за стварање, реорганизовање и брисање партиција на диску.

Диск уређај може бити подељен на једну или више партиција. Програм гпартед вам омогућава да измените организацију партиција на диск уређају уз чување садржаја партиције.

Са гпартедом можете да обавите следеће задатке:

- Да направите партициону табелу на диск уређају.

- Да укључите и искључите опције партиције као што су „учитавање“ и „скривена“.

- Да извршите радње над партицијама као што су стварање, брисање, мењање величине, проверавање, означавање, умножавање и убацивање.

Уређивање партиција може проузроковати ГУБИТАК ПОДАТАКА.

Програм гпартед је осмишљен да вам омогући да уређујете партиције уз умањени ризик од губљења података. Програм је брижљиво испробан и користи га тим пројекта Гпартедa. Међутим, до губљења података може доћи услед грешке у програму, проблема са хардвером или услед нестанка напајања.

Ви можете помоћи у смањивању ризика од губљења података тако што нећете монтирати или демонтирати партиције изван програма гпартеда за време рада гпартеда.

You are advised to BACKUP your DATA before using the gparted application. This is especially true for encrypted data where all of the data can become permanently inaccessible after a failure. Please refer to The Cryptsetup FAQ for backup and recovery advice of encrypted data.

## Започети коришћење

### Покретање гпартеда

Можете да покренете гпартед на следеће начине:

Изборник „Програми“

- Изаберите: „Систем Гпартед уређивач партиција“.

Линија наредби

- Извршите следећу наредбу: `gparted`

Приликом покретања, гпартед ће претражити ваш рачунар за диск уређајима.

### Прозор гпартеда

Када покренете гпартед, биће приказан следећи прозор:

#### Прозор гпартеда

Приказује главни прозор гпартеда.

Прозор гпартеда садржи следеће елементе:

Трака изборника

- Изборници на траци изборника садрже све наредбе које су вам потребне за рад са диск уређајима и партицијама у гпартеду.

Трака алата

- Трака алата садржи подскуп наредби којима можете да приступите са траке изборника.

Површ за приказ графикона

- Површ за приказивање графикона садржи визуелно представљање партиција на изабраном диск уређају.

Површ за приказивање текста

- Површ за приказивање текста садржи текстуални списак партиција на изабраном диск уређају.

Трака стања

- Трака стања приказује информације о тренутној активности гпартеда или број заказаних радњи.

Окно за информације о уређају

- Окно за информације о уређају приказује детаље о изабраном диск уређају.

  Окно за информације о уређају се не приказује унапред. Да прикажете окно за информације о уређају, изаберите: „Преглед Информације о уређају“.

Окно заказаних операција

- Окно заказаних операција приказује текући списак операција на чекању.

  Окно за заказане операције није приказано ако нема заказаних операција. Да прикажете окно за заказане операције, изаберите: „Преглед Заказане операције“.

Када притиснете левим тастером миша на неку приказану површ, ви бирате партицију која ће бити коришћена за радње уређивања партиције.

Када притиснете десним тастером миша на неку приказану површ, програм приказује облачић изборника. Облачић изборника садржи најчешће радње уређивања партиције.

Као и у другим Гномовим програмима, радње у гпартеду могу бити извршене на неколико начина: употребом изборника, траке алата или тастерских пречица.

### Покретање гпартеда са линије наредби

Можете да покренете гпартед са линије наредби и да одредите један или више диск уређаја.

Да радите са више диск уређаја са линије наредби, укуцајте следећу наредбу и затим притисните Унеси:

    $gparted /путања-до-вашег-уређаја1 /путања-до-вашег-уређаја2

## Прегледање подршке система датотека

Да прегледате радње подржане на систему датотека, изаберите: „Преглед Подршка система датотека“. Програм ће приказати прозорче „Подршка система датотека“.

Ако сте инсталирали софтвер док је гпартед радио, притисните „Освежи за подржаним радњама“ да освежите графикон. Програм ће освежити приказ графикона.

Да затворите прозорче „Подршка система датотека“, притисните „Затвори“.

## Рад са уређајима

### Бирање уређаја

Да изаберете диск уређај, изаберите: „Гпартед Уређаји“ и изаберите уређај са списка. Програм ће приказати распоред партиција на уређају у прозору гпартеда.

### Прегледање информација о уређају

Да прегледате информације о диск уређају:

1. Изаберите диск уређај. Погледајте gparted-select-device.

2. Изаберите: „Преглед Информације о уређају“. Програм ће отворити бочну површ у прозору гпартеда и приказати информације о уређају.

Да затворите бочну површ „Информације о уређају“, поништите: „Преглед Информације о уређају“.

### Освежавање свих уређаја

Да освежите све диск уређаје, изаберите: „Гпартед Освежи уређаје“. Програм ће поново претражити све диск уређаје и освежити распоред партиција уређаја у прозору гпартеда.

### Стварање нове партиционе табеле

Да направите нову партициону табелу на диск уређају:

1. Изаберите диск уређај. Погледајте gparted-select-device.

2. Изаберите: „Уређај Направи партициону табелу“. Програм ће приказати прозорче „Направи партициону табелу на `/путања-до-уређаја`“.

3. Или изаберите другачију врсту партиционе табеле са списка.

   Основна партициона табела је „msdos“ за дискове мање од 2 Тебибајта (TiB) (подразумевајући величину сектора од 512 бајта) и „gpt“ за дискове од 2 Тебибајта и веће.

   Погледајте gparted-specify-partition-type за ограничења „msdos партиционе табеле.

   Да користите диск без партиционе табеле, изаберите „loop“ да направите виртуелну партицију која обухвата диск. Затим форматирајте на жељени систем датотека.

   Погледајте gparted-format-partition за форматирање виртуелне партиције са системом датотека.

   Многи оперативни системи препознају „gpt“ и „msdos“ партиционе табеле, али не препознају све врсте система датотека. Овај недостатак препознавања система датотека значи да коришћење диска без партиционе табеле подразумева више ризика. На пример, неки оперативни системи могу да затражите форматирање непартиционисаног диска ако систем датотека није препознат.

4. Притисните на дугме „Примени“ да направите нову партициону табелу. Програм ће записати нову партициону табелу на диск уређају и освежити распоред партиција уређаја у прозору гпартеда.

УПОЗОРЕЊЕ: Ово ће ОБРИСАТИ СВЕ ПОДАТКЕ на ЧИТАВОМ ДИСК УРЕЂАЈУ.

Ако случајно препишете вашу партициону табелу, погледајте gparted-recover-partition-table.

### Покушај спашавања података

Да покушате да спасите податке са диск уређаја:

1. Изаберите диск уређај. Погледајте gparted-select-device.

2. Изаберите: „Уређај Покушај спашавање података“. Програм ће приказати прозорче „Потражи системе датотека на `/путања-до-уређаја`“.

3. Притисните на дугме У реду да започнете прегледање читавог диска.

   Може бити потребно врло много времена за прегледање великих диск уређаја. Ако немате времена да сачекате прегледање читавог диска онда притисните Откажи.

   Може бити отривено највише 4 партиција са системима датотека. Ако желите да откријете више од 4 партиције и да повратите партициону табелу, погледајте gparted-recover-partition-table.

4. Када се заврши прегледање читавог диска биће приказан један од два могућа резултата:

   - Нису пронађени системи датотека на `/путања-до-уређаја`

     If no file systems are found, you have other options to try to rescue your data. The photorec application is designed to help recover many different types of lost files. For more information about photorec, see .

     Притисните на дугме „У реду“ да затворите прозорче, и да завршите овај покушај спашавања података.

   - Пронађени су системи датотека на `/путања-до-уређаја`

     Ако су пронађени системи датотека, сваки систем датотека је приказан на списку поред дугмета Преглед. У прозорчету ће бити назначено да ли постоји несагласност података. Несагласности у подацима могу да вас спрече да видите податке.

5. Да спасите податке, користите следеће кораке за сваки систем датотека:

   1. Притисните на дугме Преглед да монтирате и прикажете систем датотека. Биће отворен ваш основни управник датотека који ће приказати само-за-читање преглед система датотека.

      Ако буде приказано прозорче Не могу да отворим основног управника датотека, онда ћете морати да отворите управника датотека и да се пребаците до тачке монтирања система датотека.

      Тачка монтирања је приказана у прозорчету, на пример „/tmp/gparted-roview-XXXXXX“.

      Притисните на дугме „У реду“ да затворите прозорче Не могу да отворим основног управника датотека.

   2. Користите управника датотека да умножите ваше податке на други складишни медијум.

   3. Када завршите са умножавањем ваших података, затворите управника датотека.

6. Када завршите са спашавањем података, притисните на дугме „Затвори“ да завршите овај покушај спашавања података. Програм ће демонтирати све системе датотека који су били монтирани за преглед. Након тога програм ће прегледати све диск уређаје и освежити распоред партиција уређаја у прозору гпартеда.

## Рад са партицијама

### Основне радње партиција

Ове радње неће изменити партиције на вашем диск уређају.

#### Бирање партиције

Да изаберете партицију, урадите једно од следећег:

- Притисните на партицију у области за графичко приказивање.

- Притисните на партицију у области за текстуално приказивање.

Програм ће означити партицију и у области за графичко приказивање и у области за текстуално приказивање у прозору гпартеда.

Радње над партицијама као што је брисање, премештање, умножавање, форматирање, проверавање и означавање захтевају да партиција буде демонтирана. Погледајте gparted-unmount-partition.

#### Бирање нераспоређеног простора

Да изаберете нераспоређени простор, урадите једно од следећег:

- Притисните на „нераспређено“ у области за графичко приказивање.

- Притисните на „нераспоређено“ у области за текстуално приказивање.

Програм ће означити нераспоређени простор и у области за графичко приказивање и у области за текстуално приказивање у прозору гпартеда.

Ако немате ни један диск са нераспоређеним простором, можете пробати следеће:

- Додајте нови диск уређај вашем рачунару.

- Скупите партицију која садржи неискоришћени простор. Погледајте gparted-resize-partition.

#### Прегледање информација партиције

Да прегледате информације о партицији:

1. Изаберите партицију. Погледајте gparted-select-partition.

2. Изаберите: „Партиција Информације“. Програм ће отворити прозорче „Информације о `/путања-до-партиције`“.

Да затворите прозорче „Информације о `/путања-до-партиције`“, притисните „Затвори“.

#### Монтирање партиције

Да монтирате партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Монтирај“ и изаберите тачку монтирања са списка. Програм ће монтирати партицију на тачку монтирања и освежити распоред партиција на уређају у прозору гпартеда.

Ако није видљиво „Партиција Монтирај“, онда гпартед не зна где партиција треба бити монтирана.

#### Демонтирање партиције

Да демонтирате партицију:

1. Изаберите монтирану партицију. Погледајте gparted-select-partition.

2. Изаберите: „Партиција Демонтирај“. Програм ће демонтирати партицију са тачке монтирања и освежити распоред партиција на уређају у прозору гпартеда.

Ако радња „Партиција Демонтирај“ не уроди плодом, онда је највероватније да је партиција у употреби.

Да би све партиције биле демонтиране и доступне за радње уређивања партиције, покрените систем са живог ЦД-а и користите програм гпартед. Погледајте gparted-acquire-livecd

#### Opening an Encrypted Partition

To open a LUKS encrypted partition:

1. Select a closed LUKS encrypted partition. See gparted-select-partition.

2. Choose: Partition Open Encryption.

   If gparted doesn't yet know the LUKS Passphrase it will open a LUKS Passphrase `/path-to-partition` dialog. Type the LUKS Passphrase into the Passphrase text box and click Unlock.

   The application opens the encrypted partition and refreshes the device partition layout in the gparted window.

gparted remembers each LUKS Passphrase in the computer's memory for as long as it is running. This is so that it doesn't have to prompt when reopening the same encrypted partition again. When gparted is closed all remembered LUKS Passphrases are cleared from memory and forgotten.

#### Closing an Encrypted Partition

To close a LUKS encrypted partition:

1. Select an unmounted and LUKS encrypted partition. See gparted-select-partition.

2. Choose: Partition Close Encryption. The application closes the LUKS encryption and refreshes the device partition layout in the gparted window.

### Непосредне радње партиције

Ове радње ће изменити партиције на вашем диск уређају, али неће изменити почетне и крајње границе ваших постојећих партиција.

#### Стварање нове партиције

Да направите нову партицију:

1. Изаберите нераспоређени простор на диск уређају. Погледајте gparted-select-unallocated.

2. Изаберите: „Партиција Нова“. Програм ће приказати прозорче „Направите нову партицију“.

3. Одредите величину и место партиције. Погледајте gparted-specify-partition-size-and-location.

4. Одредите поравнање партиције. Погледајте gparted-specify-partition-alignment.

5. Одредите врсту партиције. Погледајте gparted-specify-partition-type.

6. Specify the name of the partition when the field is enabled. See gparted-specify-partition-name.

7. Одредите врсту система датотека партиције. Погледајте gparted-specify-partition-file-system.

8. Одредите натпис система датотека партиције. Погледајте gparted-specify-partition-file-system-label.

9. Притисните „Додај“ да додате операцију стварања партиције у ред заказаних радњи. Програм ће приказати операцију стварања партиције у окну „Заказане операције“ у прозору гпартеда.

#### Брисање партиције

Да обришете партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Обриши“. Програм ће приказати операцију брисања партиције у окну „Заказане операције“.

Ако обришете логичку партицију, онда ће све логичке партиције након избрисане логичке партиције претрпети измене у називима уређаја.

На пример, једна проширена партиција садржи четири логичке партиције А, Б, В и Г. Оперативни систем приступа овим логичким партицијама на следећи начин:

- Партиција А — „/dev/sda5“.

- Партиција Б — „/dev/sda6“.

- Партиција Г — „/dev/sda7“.

- Партиција Д — „/dev/sda8“.

Ако је обрисана партиција Б, онда ће оперативни систем преосталим логичким партицијама приступити на следећи начин:

- Партиција А — „/dev/sda5“.

- Партиција Г — „/dev/sda6“. Приметите промену у називу уређаја.

- Партиција Д — „/dev/sda7“. Приметите промену у називу уређаја.

Промене у називу уређаја могу изазвати проблеме ако је партиција монтирана коришћењем назива уређаја. Можете да избегнете проблем ако користите ознаку система датотека или универзални јединствени идентификатор (UUID) партиције приликом монтирања партиције.

Промене у називу уређаја могу негативно утицати на следеће датотеке:

- „/etc/fstab“ — Садржи списак система датотека за монтирање.

- „/boot/grub/menu.lst“ — Садржи упутство за учитавање оперативног система за покретачки програм груб.

Дискови са партиционим табелама „loop“ или „none“ не садрже партициону табелу, и не садрже партиције. Систем датотека на диску без партиционе табеле у Гпартеду се представља виртуелном партицијом.

Да избришете систем датотека и виртуелну партицију, изаберите форматирање на „cleared“.

Погледајте gparted-format-partition.

#### Именовање партиције

Именовање партиција је доступно једино са ГУИБ партиционим табелама (ГПТ).

Погледајте такође gparted-create-partition-table.

Да поставите назив партиције:

1. Изаберите демонтирану партицију. Погледајте gparted-select-partition.

2. Изаберите: „Партиција Назив партиције“. Програм ће отворити прозорче „Постављање натписа на партицији `/путања-до-партиције`“.

3. Упишите назив партиције у поље „Назив“.

4. Притисните „У реду“. Програм ће приказати операцију постављања назива партиције у окну „Заказане операције“.

#### Форматирање партиције

Да форматирате партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Форматирај“ и са списка изаберите врсту система датотека. Програм ће приказати радњу форматирања партиције у окну „Заказане операције“.

   Погледајте gparted-specify-partition-file-system за значење „очишћеног“ система дтотека.

#### Постављање натписа партиције система датотека

Да поставите натпис или назив волумена система датотека на партицији:

1. Изаберите демонтирану партицију. Погледајте gparted-select-partition.

2. Изаберите: „Партиција Натпис система датотека“. Програм ће отворити прозорче „Постављам натпис система датотека на `/путања-до-партиције`“.

3. Упишите натпис у поље „Натпис“.

4. Притисните „У реду“. Програм ће приказати операцију постављања натписа система датотека у окну „Заказане операције“.

#### Мењање УУИД-а партиције

Да измените универзални јединствени идентификатор (УУИД) партиције:

1. Изаберите демонтирану партицију. Погледајте gparted-select-partition.

2. Изаберите: „Партиција Нови УУИД“. Програм ће приказати операцију подешавања новог насумичног УУИД-а партиције у окну „Заказане радње“.

   Измена УУИД-а може да поништи кључ за активирање Виндоузових производа (WPA).

   На ФАТ и НТФС системима датотека, серијски број волумена се користи као УУИД. Измена серијског броја волумена на системској партицији Виндоуза, обично је то „C:“, може да поништи ВПА кључ. Неисправан ВПА кључ ће спречити пријављивање све док поново не активирате Виндоуз.

   Као покушај спречавања поништавања ВПА кључа, на НТФС системима датотека само половина УУИД-а бива подешена на нову насумичну вредност. На ФАТ системима датотека, оваква предострожност није могућа.

   Измена УУИД-а партиција са подацима или уклоњивих медијских партиција неће утицати на ВПА кључ. У ретким случајевима, партиција која је присутна за време подизања система може бити изузетак од овог правила.

   Мењање УУИД-а када за то нема потребе може да проузрокује да систем ГНУ/Линукса не успе да се учита, или да не успе да монтира систем датотека.

   Мењање УУИД-а је неопходно само након умножавања партиције. Промена УУИД-а је потребна за спречавање дуплирања УУИД-а када се обе партиције, и изворна и умножена, користе на истом рачунару.

   Ако дође до проблема подизања система или монтирања партиција мораћете да измените датотеке подешавања, као што је „/etc/fstab“, и да поново направите изборник груба да бисте били сигурни да је наведен тачан УУИД.

#### Одређивање детаља партиције

Одређивање детаља партиције је корисно приликом обављања радњи као што су стварање, мењање величине и премештање.

##### Одређивање величине и места партиције

Да одредите величину и место партиције, користите једно или комбинацију следећег:

- Притисните и држите стрелицу на било ком крају области графикона. Превуците стрелицу лево или десно унутар приказаног опсега.

- Притисните и држите средину партиције у области графикона. Превуците партицију лево или десно унутар приказаног опсега.

- Притисните на стрелице дугмета за окретање или упишите бројну вредност да подесите следећа поља:

  - Слободан простор који претходи

  - Нова величина

  - Слободан простор који следи

Програм ће освежити и графичку област и бројеве поред ознака у пољу стабла.

##### Одређивање поравнања партиције

Да одредите поравнање партиције, притисинте на стрелицу дугмета „Заокружи на“ и изаберите са списка.

- Користите поравнавање на MiB за савремене оперативне системе. Ова поставка поравнава почетне и крајње границе партиција на тачне мебибите (1.048.576 бита). Поравнавање на мебибите (MiB) обезбеђује побољшане перформансе када се користи са РАИД системима и са Уређајима у чврстом стању (SSD), као што је УСБ диск.

- Користите поравнавање на „Цилиндар“ да задржите компатибилност са оперативним системима који су издати пре 2000 године, као што је ДОС. Ова поставка поравнава почетак и крај партиција на границе цилиндра диска.

  Вредности „Цилиндар/Глава/Сектор“ изнешене савременим диск уређајима више немају непосредан физички однос према подацима ускладиштеним на диск уређају. Стога више није исправно користити ову поставку поравнавања за постизање побољшања перформанси.

- Користите „Ништа“ само ако сте детаљно упознати са структуром диска, партиционим табелама и са записима учитавања. Ова поставка поставља границе партиције одмах на крај било које непосредно претходне партиције на диск уређају. Ова поставка не гарантује резервисање или поштовање простора потребног за запис учитавања.

##### Одређивање врсте партиције

Да одредите врсту партиције, притисинте на стрелицу дугмета „Направи као“ и изаберите са списка.

Мсдос партициона табела ограничава партиције као што следи:

- Највише 4 примарне партиције.

- Највише 3 примарне партиције и 1 проширена партиција.

  Проширена партиција може да садржи више логичких партиција. Неке ГНУ/Линукс дистрибуције подржавају приступање на највише 15 партиција на диск уређају.

- Највећа величина партиције је 2 Тебибајта (TiB) користећи величину сектора од 512 бајта. Партиција мора такође да почне унутар прва 2 Тебибајта на диск уређају.

Примарне партиције обезбеђују боље опорављање података зато што су границе партиције сачуване на познатим местима на диск уређају.

##### Specifying Partition Name

Naming of partitions is only available with GUID partition tables (GPT). Therefore the field is only enabled on disk devices partitioned using GPT.

Погледајте такође gparted-create-partition-table.

To specify the partition name, type the name in the Partition name text box.

##### Одређивање система датотека партиције

Да одредите врсту система датотека партиције, притисинте на стрелицу дугмета „Систем датотека“ и изаберите са списка.

Примери коришћења неких система датотека су као што следи:

- Системи датотека екст2, екст3 и екст4 могу бити коришћени за инсталирање ГНУ/Линукса, и за податке.

- Линукс-своп може бити коришћен уз ГНУ/Линукс за повећање виртуелне меморије вашег рачунара.

- Системи датотека фат16 и фат32 могу бити коришћени за размењивање података између слободних и комерцијалних оперативних система.

- Очишћен може бити коришћен за чишћење потписа свих постојећих система датотека и да осигура препознавање партиције као празне.

- Неформатиран систем може бити коришћен ако желите да направите партицију без система датотека.

##### Одређивање натписа система датотека партиције

Да одредите натпис система датотека на партицији, такође познатог као натпис волумена, упишите натпис у поље „Натпис“.

Натписи система датотека се могу користити да вам помогну да се присетите шта је ускладиштено на партицији.

Јединствени натписи могу бити коришћени за монтирање система датотека са ГНУ/Линукс оперативним системом.

### Напредне радње партиција

Ове радње ће изменити партиције на вашем диск уређају, а могу да измене почетне и крајње границе ваших постојећих партиција и могу да проузрокују неуспех учитавања оперативног система.

#### Мењање величине партиције

Промена величине и премештање партиције може бити обављено једном радњом гпартеда.

Да промените величину партиције:

1. Изаберите партицију. Погледајте gparted-select-partition.

   Немонтиране или неактивне партиције омогућавају највише опција промене величине.

   Подршка је доступна за промену величине на мрежи неких монтираних или другачије активних партиција. Међутим та подршка је често ограничена само на повећавање.

2. Изаберите: „Партиција Промени величину/Премести“. Програм ће приказати прозорче „Промени величину/Премести `/путања-до-партиције`“.

3. Подесите величину партиције. Погледајте gparted-specify-partition-size-and-location.

   Ако не желите да преместите почетак неке постојеће партиције, онда немојте да мењате вредност „слободан простор који претходи“. Ако је партиција монтирана или је другачије активна, онда нећете моћи да промените вредност „слободног простора који претходи“.

4. Одредите поравнање партиције. Погледајте gparted-specify-partition-alignment.

5. Притисните „Промени величину/Премести“. Програм ће приказати операцију промене величине/премештања у окну „Заказане радње“.

6. Проучите радњу која је додата у окно „Заказане радње“.

   Ако радња обухвата и корак премештања, онда узмите у обзир следеће:

   - Може бити потребно више времена да би корак премештања био обављен.

   - Ако је партиција у исто време и партиција за учитавање оперативног система, онда корак премештања може да проузрокује неуспех учитавања оперативног система.

   Ако нисте спремни да чекате или да оправите потенцијалне проблеме учитавања оперативног система, онда ћете можда желети да поништите операцију. Погледајте gparted-undo-last-operation.

Да повећате или преместите партицију, нераспорређени простор мора бити доступан одмах поред партиције.

Ако увећавате логичку партицију, онда нераспоређени простор мора бити унутар проширене партиције.

Ако увећавате примарну партицију, онда нераспоређени простор не мора бити унутар проширене партиције.

Можете да преместите нераспоређени простор унутар или изван проширене партиције мењајући величину граница проширене партиције.

A LUKS encrypted partition and the file system within can only be resized when the encryption mapping is open.

Да побољшате способност скупљања НТФС партиција, могли бисте да размотрите нешто од следећег:

- Дефрагментирајте систем датотека.

  Учитавање у безбедном режиму са комерцијалним оперативним системом који користи НТФС може да побољша способност дефрагментирања система датотека. Да приступите „Безбедном режиму“ притисните „F8“ док ваш рачунар учитава оперативни систем.

- Проверите партицију за грешкама следећом наредбом:

      C:> chkdsk /f /r

  Не заборавите да поново учитате комерцијални оперативни систем који користи НТФС како бисте омогућили извршавање наредбе „`chkdsk`“.

- Привремено онемогућите датотеку страничења. Датотека страничења заузима непроменљиво место на партицији које процес дефрагментације није у стању да премести.

- Привремено преместите велике датотеке на другу партицију или диск уређај. Велике датотеке су дефинисане као веће од неколико стотина мегабајта (MB).

- Осигурајте апсолутно гашење комерцијалног оперативног система који користи НТФС пре него што измените величину НТФС партиције

- Оставите најмање 10 процената неискоришћеног простора на НТФС партицији. Ако превише скупите партицију, онда ће можда комерцијални оперативни систем имати потешкоћа у функционисању.

- Два пута извршите учитавање комерцијалног оперативног система који користи НТФС након сужавања НТФС партиције.

#### Премештање партиције

Промена величине и премештање партиције може бити извршено једном радњом гпартеда.

Да преместите партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Промени величину/Премести“. Програм ће приказати прозорче „Промени величину/Премести `/путања-до-партиције`“.

3. Подесите место партиције. Погледајте gparted-specify-partition-size-and-location.

4. Одредите поравнање партиције. Погледајте gparted-specify-partition-alignment.

5. Притисните „Промени величину/Премести“. Програм ће приказати операцију промене величине/премештања у окну „Заказане радње“.

Ако је партиција коју премештате партиција учитавања оперативног система, онда оперативни систем можда неће моћи да се учита након примењене радње премештања.

Ако оперативни систем не успе да се покрене, погледајте gparted-fix-operating-system-boot-problems.

A LUKS encrypted partition can only be moved when the encryption mapping is closed.

#### Умножавање и убацивање партиције

Да умножите партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Умножи“. Програм ће обележити партицију као изворну.

Да убаците партицију:

1. Изаберите нераспоређени простор на диск уређају. Погледајте gparted-select-unallocated.

2. Изаберите: „Партиција Убаци“. Програм ће приказати прозорче „Убаци `/путања-до-партиције`“.

3. Ако желите можете да подесите величину и место партиције. Погледајте gparted-specify-partition-size-and-location.

4. Ако желите можете да одредите поравнање партиције. Погледајте gparted-specify-partition-alignment.

5. Притисните „Убаци“. Програм ће приказати радњу умножавања у окну „Заказане радње“.

Умножена партиција има исти натпис система датотека и исти универзални јединствени идентификатор (UUID) као изворна партиција. То може проузроковати проблеме приликом учитавања система, или када радња монтирања користи натпис система датотека или УЈИД за препознавање партиције.

Проблем је у томе што ће оперативни систем насумично изабрати да монтира било изворну било умножену партицију. На пример, приликом прве радње монтирања може бити монтирана изворна партиција. Приликом следеће радње монтирања може бити монтирана умножена партиција. С временом ова природа насумичног монтирања партиција може да доведе до тога да се датотеке тајанствено појављују или нестају у зависности од тога која партиција је монтирана. Насумично монтирање изворне или умножене партиције може такође да проузрокује озбиљна оштећења података или губљење истих.

Да избегнете проблеме саветује вам се да урадите нешто од следећег:

- Након што сте заказали или применили радњу умножавања:

  1. Измените УУИД било изворне било умножене партиције. Погледајте gparted-changing-partition-uuid.

  2. Ако натпис система датотека није празан онда измените натпис система датотека било изворне било умножене партиције. Погледајте gparted-setting-partition-file-system-label.

- Након што сте применили радњу умножавања, обришите или поново форматирајте изворну партицију.

- Користите неки други начин да се уверите да изворна партиција и умножена партиција нису коришћене на истом рачунару у исто време. На пример, ако се умножена партиција налази на засебном уређају онда уклоните уређај са рачунара.

The file system within a LUKS encrypted partition can only be copied when the encryption mapping is open.

To prevent unintended decryption of data, pasting into unallocated space creating a new partition is not permitted. However a LUKS encrypted partition can be pasted into an existing open LUKS encrypted partition maintaining an encrypted, or pasted into a plain partition making an unencrypted copy of the file system.

#### Управљање опцијама партиције

Да управљате опцијама партиције:

1. Изаберите партицију. Погледајте gparted-select-partition.

2. Изаберите: „Партиција Управљај опцијама“. Програм ће отворити прозорче „Управљајте опцијама на `/путања-до-партиције`“.

   - Да укључите опцију, потврдите квадратић за избор поред опције. Програм ће записати укључену опцију на партицији и освежити прозорче „Управљајте опцијама на `/путања-до-партиције`“.

   - Да искључите опцију, поништите квадратић за избор поред опције. Програм ће записати искључену опцију на партицији и освежити прозорче „Управљајте опцијама на `/путања-до-партиције`“.

   Управљање заставицама је доступно само за дискове са партиционим табелама. Дискови са партиционим табелама „loop“ или „none“ не садрже патрициону табелу, и немају партиционе заставице.

   Погледајте gparted-view-device-information да видите врсту партиционе табеле.

Да затворите прозорче „Управљајте опцијама на `/путања-до-партиције`“, притисните „Затвори“.

У наставку је дат опис опција у мсдос партиционој табели:

- „Boot“ користе неки покретачи комерцијалних оперативних система. Опција учитавања указује да је партиција активна или покретачка. Само једна партиција на диск уређају може бити активна.

- „Diag“ се користи да укаже да се партиција користи за дијагнозу / опоравак.

- ESP indicates an EFI System Partition used to boot computers with the Unified Extensible Firmware Interface (UEFI) class 2 that includes compatibility support for BIOS functions including the MBR partition structure.

- „Hidden“ користе неки комерцијални оперативни системи. Ова опција чини партицију невидљивом за оперативни систем.

- Irst identifies an Intel Rapid Start Technology partition.

- „LBA“ користе неки покретачи комерцијалних оперативних система. ЛБА указује да партицији треба приступити коришћењем адресирања логичких блокова (LBA), уместо адресирања цилиндар-глава-сектор (CHS).

- „LVM“ се користи да укаже да партицију користи управник логичких волумена (LVM).

- „Palo“ користи покретач учитавања прецизне архитектуре — умањеног скупа инструкција рачунара (PA-RISC), пало.

- „Prep“ се користи да укаже на партицију за учитавање на ПауерПЦ хардверу.

- „RAID“ се користи да укаже да је партиција коришћена у појачаном низу јефтиних дискова (РАИД).

У наставку је дат опис опција у партиционој табели гпартеда:

- „Atvrecv“ се користи да укаже на Еплову ТВ партицију опоравка.

- „BIOS_GRUB“ указује на партицију учитавања БИОС-а коју често користи учитавач система ГРУБ 2.

- „Boot“ користе неки покретачи комерцијалних оперативних система. Опција учитавања указује да је партиција активна или покретачка. Само једна партиција на диск уређају може бити активна.

- „Diag“ указује да се партиција користи за дијагнозу или опоравак.

- ESP indicates an EFI System Partition used to boot computers with Extensible Firmware Interface (EFI) class 1 or Unified Extensible Firmware Interface (UEFI) class 2 or UEFI class 3.

- „Hidden“ користе неки комерцијални оперативни системи. Ова опција чини партицију невидљивом за оперативни систем.

- „HP-service“ се користи да укаже на партицију услуге Хевлет Пакарда.

- Irst identifies an Intel Rapid Start Technology partition.

- „Legacy_boot“ користе неки програми посебне намене да укажу да партиција може бити учитавачка.

- „LVM“ указује да партицију користи управник логичких волумена (УЛВ).

- Msftdata identifies partitions that contain Microsoft file systems such as NTFS or FAT.

- „Msftres“ се користи да укаже на Мајкрософтову резервисану партицију.

- „Prep“ се користи да укаже на партицију за учитавање на ПауерПЦ хардверу.

- „RAID“ указује да се партиција користи у појачаном низу јефтиних дискова (РАИД).

#### Проверавање партиције

Проверавање партиције ће покушати да пронађе и поправи проблеме у систему датотека. Провервање партиције ће покушати да увећа систем датотека како би попунио партицију.

Да проверите партицију:

1. Изаберите демонтирану партицију. Погледајте gparted-select-partition.

2. Изаберите: „Партиција Провери“. Програм ће приказати радњу проверавања партиције у окну „Заказане радње“.

### Рад са заказаним радњама

#### Поништавање последње радње

Да опозовете последњу радњу у реду радњи, изаберите: „Уреди Опозови последњу радњу“. Програм ће уклонити последњу радњу из реда приказаног у окну „Заказане радње“. Уколико нема преосталих радњи у реду, програм ће затворити окно „Заказане радње“.

#### Брисање свих радњи

Да обришете све радње у реду радњи, изаберите: „Уреди Обриши све радње“. Програм ће уклонити све радње из реда и затвориће окно „Заказане радње“.

#### Примењивање свих радњи

Да примените све радње:

1. Изаберите: „Уређивање Примени све радње“. Програм ће приказати прозорче „Примени радње на уређају“.

   Уређивање партиција има потенцијал да изазове ГУБИТАК ПОДАТАКА. Саветује вам се да направите резерву ваших података пре него што примените радње уређивања партиције.

2. Притисните на дугме „Примени“. Програм ће приказати прозорче „Примењивање заказаних радњи“. Програм ће применити сваку заказану радњу по редоследу њеног стварања и приказаће освежење стања када свака радња буде завршена.

   - Да видите више информација, притисните на дугме „Детаљи“. Програм ће приказати више појединости о радњама.

     Да видите више информација о корацима сваке радње, притисните на дугме стрелице поред сваког корака.

   - Да зауставите радње за време њиховог извршавања, притисните на дугме „Откажи“. Програм ће приказати искључено дугме Приморај отказивање (5) и одбројаваће 5 секунде.

     Дугме Откажи наређује програму да заустави или поврати радње када је неопходно да би осигурао целовитост података.

     Ако радње нису заустављене након 5 секунде програм укључује дугме Приморај отказивање.

     Да приморате заустављање радњи, притисните на дугме „Приморај отказивање“. Програм ће приказати прозорче упозорења.

     Притисните „Настави радњу“ да омогућите повраћеним радњама да заврше, или притисните „Откажи радњу“ да откажете повраћене радње.

     Дугме „Откажи радњу“ окончава безбедно враћање радњи и може да изазове ОЗБИЉНА оштећења система датотека губитак података. Саветује вам се да притиснете „Настави радњу“ да омогућите повраћају да заврши.

     Када програм заврши обављање радњи, приказаће дугмад „Сачувај детаље“ и „Затвори“.

3. Ако желите да сачувате детаље свих примењених радњи, онда притисните „Сачувај детаље“. Биће приказано прозорче „Сачувај детаље“.

   1. Ако желите да измените основни назив датотеке, онда упишите назив датотеке у поље „Назив“.

   2. Ако не желите да сачувате датотеку у фасцикли „/root“ већ у некој другој, притисните на дугме „Потражи друге фасцикле“. Биће приказан претраживач система датотека.

      Користите претраживач система датотека да изаберете фасциклу.

   3. Притисните на дугме „Сачувај“ да сачувате датотеку. Програм ће сачувати детаље о датотеци.

   Ако користите гпартед са живог ЦД-а, онда корени систем датотека постоји у РАМ меморији. Све датотеке које сачувате у кореном систему датотека живог ЦД-а ће бити изгубљене када искључите рачунар.

   Ако сте сачували детаље гпартеда у кореном систему датотека живог ЦД-а, онда морате да умножите датотеку на трајнији уређај. Примери трајнијих уређаја су чврсти диск или УСБ флеш меморија.

4. Притисните на дугме „Затвори“. Програм ће затворити прозорче „Примењивање заказаних радњи“ и прегледати све диск уређаје и освежити распоред партиција уређаја у прозору гпартеда.

## Набављање Гпартеда на живом ЦД-у

Живи ЦД је компакт диск који садржи покретачки оперативни систем. Живи ЦД вам омогућава да покренете рачунар са ЦД-а.

Коришћење гпартеда са живог ЦД-а има следеће предности:

- Можете да уређујете све ваше партиције зато што нису монтиране.

- Можете да уређујете партиције на рачунарима који немају покретачки оперативни систем.

Програм гпартед је доступан на многим живим ЦД дисковима дистрибуција.

Можете преузети одраз живог ЦД-а који садржи гпартед са следећих веб места:

- GParted Live CD

- System Rescue CD

Одраз Живог ЦД-а Гпартеда може бити уписан на УСБ диск.

Ако ваш рачунар може да подиже систем са универзалне серијске сабирнице (УСБ) онда ћете можда више желети да подигнете и да користитте гпартед“ са УСБ диска.

Да избегнете губљење празног ЦД-а приликом нарезивања датотеке одраза ЦД-а, користите следеће савете:

- Уверите се да сума за проверу преузете датотеке одговара суми за проверу објављеној на страници за преузимање.

- Будите сигурни да нарежете „.iso“ датотеку као одраз на празном ЦД-у. Ако нарежете „.iso“ датотеку као податке на празном ЦД-у, тада се ЦД неће покренути на вашем рачунару.

## Отклањање проблема учитавања оперативног система

Ваш рачунар можда неће моћи да учита оперативни систем када извршите једну од следећих радњи:

- Када обришете партицију.

- Када преместите партицију.

- Када инсталирате други оперативни систем и препишете главни запис учитавања (MBR).

Срећом неуспех подизања система може често бити исправљен.

Ако ваш рачунар користи ГРУБ подизач система, погледајте gparted-fix-grub-boot-problem да повратите могућност подизања система.

If your computer does not use GRUB then you are advised to consult documentation for your boot loader to learn how to fix the problem. You might consult the GParted FAQ, or the GParted forum. You might also search the Internet to learn how other people have solved similar problems.

### Отклањање проблема учитавања ГРУБ-а

Велико обједињени подизни учитавач (GRUB) се користи у многим дистрибуцијама ГНУ/Линукса. Да исправите проблеме учитавања Груб-а почните тако што ћете одредити које главно издање Груба је у употреби.

Постоје два главнија издања Груба:

- ГРУБ, такође познат као Груб 2, покрива издање 1.98 и новија. Груб 2 ради и са ГУИД и са мсдос партиционим табелама.

- Стари Груб, традиционално познат као Груб, покрива издање 0.9х и ранија. Стари Груб ради само са мсдос партиционим табелама.

Груб 2 се користи као основни подизач система у следећим дистрибуцијама ГНУ/Линукса:

- ЦентОС 7 и новији

- Дебијан 6 (Squeeze) и новије

- Федора 16 (Verne) и новије

- опенСУСЕ 12.2 и новије

- Убунту 9.10 (Karmic Koala) и новије

Ако нисте сигурни да ли ваш рачунар користи Груб 2 или Стари Груб, можете покушати на интернету да потражите одговор.

#### Враћање Груба 2 подизача система

Користите следеће кораке да повратите подизач система Груб 2:

1. Подигните систем са Живог медија као што је одраз живог Гпартеда или ваше дистрибуције ГНУ/Линукса.

2. Одредите која партиција садржи „/“ (корени) систем датотека ваше дистрибуције ГНУ/Линукса.

   Користите Гпартед да испишете партиције на вашем диск уређају. Потражите партицију која садржи „/“ (корени) систем датотека. Та партиција Линукса ће вероватно користити систем датотека као што је екст2, екст3, екст4 или бтрфс.

   Ако је корена (/) партиција на УЛВ-у тада управник логичких волумена мора бити активан. УЛВ може бити покренут наредбом:

       # vgchange -a y

   Уз УЛВ, еквивалент партицији диска је логички волумен. Логички волумени могу бити исписани наредбом:

       # lvscan

   Ако је / партиција на РАИД-у, тада РАИД мора бити активан. Софтверски РАИД Линукса може бити покренут наредбом:

       # mdadm --assemble --scan

3. Направите директоријум тачке монтирања тако што ћете уписати (као администратор):

       # mkdir /tmp/mydir

4. Монтирајте / партицију на директоријуму тачке монтирања. На пример претпоставимо да је / систем датотека садржан у партицији „/dev/sda5“. Упишите (као администратор):

       # mount /dev/sda5 /tmp/mydir

5. Ако имате одвојену партицију „/boot“, на пример на „/dev/sda3“, онда је потребан додатни корак. Монтирајте партицију „/boot“ на „/tmp/mydir/boot“ тако што ћете уписати (као администратор):

       # mount /dev/sda3 /tmp/mydir/boot

   Ако не знате да ли имате одвојену подизну партицију онда највероватније не морате и можете да занемарите овај корак.

6. Припремите се да промените корено окружење тако што ћете уписати (као администратор):

       # mount --bind /dev /tmp/mydir/dev

       # mount --bind /proc /tmp/mydir/proc

       # mount --bind /sys /tmp/mydir/sys

7. Промените корено окружење тако што ћете уписати (као администратор):

       # chroot /tmp/mydir

8. Поново инсталирајте Груб 2 на подизном уређају. Знајте да се користи назив уређаја а не назив партиције. На пример, ако је / партиција „/dev/sda5“ онда је уређај „/dev/sda“.

   За Дебијан, Убунту и друге огранке дистрибуција ГНУ/Линукса, упишите наредбу (као администратор):

       # grub-install /dev/sda

   За ЦентОС, Федору, опенСУСЕ и друге огранке дистрибуција ГНУ/Линукса, упишите наредбу (као администратор):

       # grub2-install /dev/sda

9. Изађите из окружења за промену корена тако што ћете уписати (као администратор):

       # exit

10. Поново покрените ваш рачунар.

#### Враћање Старог Груба подизача система

Користите следеће кораке да повратите подизач система Стари Груб:

1. Подигните систем са Живог медија као што је одраз ваше дистрибуције ГНУ/Линукса. Отворите прозор терминала.

   Живи медијум мора да садржи Стари Груб подизач система. Ако ваша дистрибуција ГНУ/Линукса користи Стари Груб, онда и живи медиј дистрибуције такође садржи Стари Груб.

2. Покрените програм груб из линије наредби (као администратор).

       # grub

3. Пронађите где се налази датотека „grub stage1“ користећи један од следећих начина:

   Ако је „/boot“ фасцикла смештена у „/“ партицији, користите наредбу:

       grub> find /boot/grub/stage1

   Ако је „/boot“ фасцикла смештена у партицији другачијој од „/“ партиције, користите наредбу:

       grub> find /grub/stage1

   Резултат наредбе „`find`“ може да изгледа овако:

        (hd0,0)

   Ако је у резултату наредбе наведено више од једног реда, мораћете да одлучите који уређај ћете да користите за груб.

4. Set the grub root device by specifying the device returned by the `find` command. This should be the partition containing the boot directory.

       grub> root (hd0,0)

5. Reinstall the grub boot loader into the Master Boot Record (MBR) with:

       grub> setup (hd0)

   If you want to install the grub boat loader into the boot sector of a partition, instead specify a partition with:

       grub> setup (hd0,0)

6. Напустите груб.

       grub> quit

7. Поново покрените ваш рачунар.

## Опорављање партиционих табела

Ако случајно препишете вашу партициону табелу, постоји шанса да ћете бити у могућности да је опоравите.

The testdisk application is designed to help recover lost partitions. For more information about testdisk, see .

Програм тестдиск се налази на сваком живом ЦД-у наведеном у gparted-acquire-livecd