# Uputstvo Gparteda

## Uvod

Program gparted je Gnomov uređivač particija za stvaranje, reorganizovanje i brisanje particija na disku.

Disk uređaj može biti podeljen na jednu ili više particija. Program gparted vam omogućava da izmenite organizaciju particija na disk uređaju uz čuvanje sadržaja particije.

Sa gpartedom možete da obavite sledeće zadatke:

- Da napravite particionu tabelu na disk uređaju.

- Da uključite i isključite opcije particije kao što su „učitavanje“ i „skrivena“.

- Da izvršite radnje nad particijama kao što su stvaranje, brisanje, menjanje veličine, proveravanje, označavanje, umnožavanje i ubacivanje.

Uređivanje particija može prouzrokovati GUBITAK PODATAKA.

Program gparted je osmišljen da vam omogući da uređujete particije uz umanjeni rizik od gubljenja podataka. Program je brižljivo isproban i koristi ga tim projekta Gparteda. Međutim, do gubljenja podataka može doći usled greške u programu, problema sa hardverom ili usled nestanka napajanja.

Vi možete pomoći u smanjivanju rizika od gubljenja podataka tako što nećete montirati ili demontirati particije izvan programa gparteda za vreme rada gparteda.

You are advised to BACKUP your DATA before using the gparted application. This is especially true for encrypted data where all of the data can become permanently inaccessible after a failure. Please refer to The Cryptsetup FAQ for backup and recovery advice of encrypted data.

## Započeti korišćenje

### Pokretanje gparteda

Možete da pokrenete gparted na sledeće načine:

Izbornik „Programi“

- Izaberite: „Sistem Gparted uređivač particija“.

Linija naredbi

- Izvršite sledeću naredbu: `gparted`

Prilikom pokretanja, gparted će pretražiti vaš računar za disk uređajima.

### Prozor gparteda

Kada pokrenete gparted, biće prikazan sledeći prozor:

#### Prozor gparteda

Prikazuje glavni prozor gparteda.

Prozor gparteda sadrži sledeće elemente:

Traka izbornika

- Izbornici na traci izbornika sadrže sve naredbe koje su vam potrebne za rad sa disk uređajima i particijama u gpartedu.

Traka alata

- Traka alata sadrži podskup naredbi kojima možete da pristupite sa trake izbornika.

Površ za prikaz grafikona

- Površ za prikazivanje grafikona sadrži vizuelno predstavljanje particija na izabranom disk uređaju.

Površ za prikazivanje teksta

- Površ za prikazivanje teksta sadrži tekstualni spisak particija na izabranom disk uređaju.

Traka stanja

- Traka stanja prikazuje informacije o trenutnoj aktivnosti gparteda ili broj zakazanih radnji.

Okno za informacije o uređaju

- Okno za informacije o uređaju prikazuje detalje o izabranom disk uređaju.

  Okno za informacije o uređaju se ne prikazuje unapred. Da prikažete okno za informacije o uređaju, izaberite: „Pregled Informacije o uređaju“.

Okno zakazanih operacija

- Okno zakazanih operacija prikazuje tekući spisak operacija na čekanju.

  Okno za zakazane operacije nije prikazano ako nema zakazanih operacija. Da prikažete okno za zakazane operacije, izaberite: „Pregled Zakazane operacije“.

Kada pritisnete levim tasterom miša na neku prikazanu površ, vi birate particiju koja će biti korišćena za radnje uređivanja particije.

Kada pritisnete desnim tasterom miša na neku prikazanu površ, program prikazuje oblačić izbornika. Oblačić izbornika sadrži najčešće radnje uređivanja particije.

Kao i u drugim Gnomovim programima, radnje u gpartedu mogu biti izvršene na nekoliko načina: upotrebom izbornika, trake alata ili tasterskih prečica.

### Pokretanje gparteda sa linije naredbi

Možete da pokrenete gparted sa linije naredbi i da odredite jedan ili više disk uređaja.

Da radite sa više disk uređaja sa linije naredbi, ukucajte sledeću naredbu i zatim pritisnite Unesi:

    $gparted /putanja-do-vašeg-uređaja1 /putanja-do-vašeg-uređaja2

## Pregledanje podrške sistema datoteka

Da pregledate radnje podržane na sistemu datoteka, izaberite: „Pregled Podrška sistema datoteka“. Program će prikazati prozorče „Podrška sistema datoteka“.

Ako ste instalirali softver dok je gparted radio, pritisnite „Osveži za podržanim radnjama“ da osvežite grafikon. Program će osvežiti prikaz grafikona.

Da zatvorite prozorče „Podrška sistema datoteka“, pritisnite „Zatvori“.

## Rad sa uređajima

### Biranje uređaja

Da izaberete disk uređaj, izaberite: „Gparted Uređaji“ i izaberite uređaj sa spiska. Program će prikazati raspored particija na uređaju u prozoru gparteda.

### Pregledanje informacija o uređaju

Da pregledate informacije o disk uređaju:

1. Izaberite disk uređaj. Pogledajte gparted-select-device.

2. Izaberite: „Pregled Informacije o uređaju“. Program će otvoriti bočnu površ u prozoru gparteda i prikazati informacije o uređaju.

Da zatvorite bočnu površ „Informacije o uređaju“, poništite: „Pregled Informacije o uređaju“.

### Osvežavanje svih uređaja

Da osvežite sve disk uređaje, izaberite: „Gparted Osveži uređaje“. Program će ponovo pretražiti sve disk uređaje i osvežiti raspored particija uređaja u prozoru gparteda.

### Stvaranje nove particione tabele

Da napravite novu particionu tabelu na disk uređaju:

1. Izaberite disk uređaj. Pogledajte gparted-select-device.

2. Izaberite: „Uređaj Napravi particionu tabelu“. Program će prikazati prozorče „Napravi particionu tabelu na `/putanja-do-uređaja`“.

3. Ili izaberite drugačiju vrstu particione tabele sa spiska.

   Osnovna particiona tabela je „msdos“ za diskove manje od 2 Tebibajta (TiB) (podrazumevajući veličinu sektora od 512 bajta) i „gpt“ za diskove od 2 Tebibajta i veće.

   Pogledajte gparted-specify-partition-type za ograničenja „msdos particione tabele.

   Da koristite disk bez particione tabele, izaberite „loop“ da napravite virtuelnu particiju koja obuhvata disk. Zatim formatirajte na željeni sistem datoteka.

   Pogledajte gparted-format-partition za formatiranje virtuelne particije sa sistemom datoteka.

   Mnogi operativni sistemi prepoznaju „gpt“ i „msdos“ particione tabele, ali ne prepoznaju sve vrste sistema datoteka. Ovaj nedostatak prepoznavanja sistema datoteka znači da korišćenje diska bez particione tabele podrazumeva više rizika. Na primer, neki operativni sistemi mogu da zatražite formatiranje neparticionisanog diska ako sistem datoteka nije prepoznat.

4. Pritisnite na dugme „Primeni“ da napravite novu particionu tabelu. Program će zapisati novu particionu tabelu na disk uređaju i osvežiti raspored particija uređaja u prozoru gparteda.

UPOZORENJE: Ovo će OBRISATI SVE PODATKE na ČITAVOM DISK UREĐAJU.

Ako slučajno prepišete vašu particionu tabelu, pogledajte gparted-recover-partition-table.

### Pokušaj spašavanja podataka

Da pokušate da spasite podatke sa disk uređaja:

1. Izaberite disk uređaj. Pogledajte gparted-select-device.

2. Izaberite: „Uređaj Pokušaj spašavanje podataka“. Program će prikazati prozorče „Potraži sisteme datoteka na `/putanja-do-uređaja`“.

3. Pritisnite na dugme U redu da započnete pregledanje čitavog diska.

   Može biti potrebno vrlo mnogo vremena za pregledanje velikih disk uređaja. Ako nemate vremena da sačekate pregledanje čitavog diska onda pritisnite Otkaži.

   Može biti otriveno najviše 4 particija sa sistemima datoteka. Ako želite da otkrijete više od 4 particije i da povratite particionu tabelu, pogledajte gparted-recover-partition-table.

4. Kada se završi pregledanje čitavog diska biće prikazan jedan od dva moguća rezultata:

   - Nisu pronađeni sistemi datoteka na `/putanja-do-uređaja`

     If no file systems are found, you have other options to try to rescue your data. The photorec application is designed to help recover many different types of lost files. For more information about photorec, see .

     Pritisnite na dugme „U redu“ da zatvorite prozorče, i da završite ovaj pokušaj spašavanja podataka.

   - Pronađeni su sistemi datoteka na `/putanja-do-uređaja`

     Ako su pronađeni sistemi datoteka, svaki sistem datoteka je prikazan na spisku pored dugmeta Pregled. U prozorčetu će biti naznačeno da li postoji nesaglasnost podataka. Nesaglasnosti u podacima mogu da vas spreče da vidite podatke.

5. Da spasite podatke, koristite sledeće korake za svaki sistem datoteka:

   1. Pritisnite na dugme Pregled da montirate i prikažete sistem datoteka. Biće otvoren vaš osnovni upravnik datoteka koji će prikazati samo-za-čitanje pregled sistema datoteka.

      Ako bude prikazano prozorče Ne mogu da otvorim osnovnog upravnika datoteka, onda ćete morati da otvorite upravnika datoteka i da se prebacite do tačke montiranja sistema datoteka.

      Tačka montiranja je prikazana u prozorčetu, na primer „/tmp/gparted-roview-XXXXXX“.

      Pritisnite na dugme „U redu“ da zatvorite prozorče Ne mogu da otvorim osnovnog upravnika datoteka.

   2. Koristite upravnika datoteka da umnožite vaše podatke na drugi skladišni medijum.

   3. Kada završite sa umnožavanjem vaših podataka, zatvorite upravnika datoteka.

6. Kada završite sa spašavanjem podataka, pritisnite na dugme „Zatvori“ da završite ovaj pokušaj spašavanja podataka. Program će demontirati sve sisteme datoteka koji su bili montirani za pregled. Nakon toga program će pregledati sve disk uređaje i osvežiti raspored particija uređaja u prozoru gparteda.

## Rad sa particijama

### Osnovne radnje particija

Ove radnje neće izmeniti particije na vašem disk uređaju.

#### Biranje particije

Da izaberete particiju, uradite jedno od sledećeg:

- Pritisnite na particiju u oblasti za grafičko prikazivanje.

- Pritisnite na particiju u oblasti za tekstualno prikazivanje.

Program će označiti particiju i u oblasti za grafičko prikazivanje i u oblasti za tekstualno prikazivanje u prozoru gparteda.

Radnje nad particijama kao što je brisanje, premeštanje, umnožavanje, formatiranje, proveravanje i označavanje zahtevaju da particija bude demontirana. Pogledajte gparted-unmount-partition.

#### Biranje neraspoređenog prostora

Da izaberete neraspoređeni prostor, uradite jedno od sledećeg:

- Pritisnite na „neraspređeno“ u oblasti za grafičko prikazivanje.

- Pritisnite na „neraspoređeno“ u oblasti za tekstualno prikazivanje.

Program će označiti neraspoređeni prostor i u oblasti za grafičko prikazivanje i u oblasti za tekstualno prikazivanje u prozoru gparteda.

Ako nemate ni jedan disk sa neraspoređenim prostorom, možete probati sledeće:

- Dodajte novi disk uređaj vašem računaru.

- Skupite particiju koja sadrži neiskorišćeni prostor. Pogledajte gparted-resize-partition.

#### Pregledanje informacija particije

Da pregledate informacije o particiji:

1. Izaberite particiju. Pogledajte gparted-select-partition.

2. Izaberite: „Particija Informacije“. Program će otvoriti prozorče „Informacije o `/putanja-do-particije`“.

Da zatvorite prozorče „Informacije o `/putanja-do-particije`“, pritisnite „Zatvori“.

#### Montiranje particije

Da montirate particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Montiraj“ i izaberite tačku montiranja sa spiska. Program će montirati particiju na tačku montiranja i osvežiti raspored particija na uređaju u prozoru gparteda.

Ako nije vidljivo „Particija Montiraj“, onda gparted ne zna gde particija treba biti montirana.

#### Demontiranje particije

Da demontirate particiju:

1. Izaberite montiranu particiju. Pogledajte gparted-select-partition.

2. Izaberite: „Particija Demontiraj“. Program će demontirati particiju sa tačke montiranja i osvežiti raspored particija na uređaju u prozoru gparteda.

Ako radnja „Particija Demontiraj“ ne urodi plodom, onda je najverovatnije da je particija u upotrebi.

Da bi sve particije bile demontirane i dostupne za radnje uređivanja particije, pokrenite sistem sa živog CD-a i koristite program gparted. Pogledajte gparted-acquire-livecd

#### Opening an Encrypted Partition

To open a LUKS encrypted partition:

1. Select a closed LUKS encrypted partition. See gparted-select-partition.

2. Choose: Partition Open Encryption.

   If gparted doesn't yet know the LUKS Passphrase it will open a LUKS Passphrase `/path-to-partition` dialog. Type the LUKS Passphrase into the Passphrase text box and click Unlock.

   The application opens the encrypted partition and refreshes the device partition layout in the gparted window.

gparted remembers each LUKS Passphrase in the computer's memory for as long as it is running. This is so that it doesn't have to prompt when reopening the same encrypted partition again. When gparted is closed all remembered LUKS Passphrases are cleared from memory and forgotten.

#### Closing an Encrypted Partition

To close a LUKS encrypted partition:

1. Select an unmounted and LUKS encrypted partition. See gparted-select-partition.

2. Choose: Partition Close Encryption. The application closes the LUKS encryption and refreshes the device partition layout in the gparted window.

### Neposredne radnje particije

Ove radnje će izmeniti particije na vašem disk uređaju, ali neće izmeniti početne i krajnje granice vaših postojećih particija.

#### Stvaranje nove particije

Da napravite novu particiju:

1. Izaberite neraspoređeni prostor na disk uređaju. Pogledajte gparted-select-unallocated.

2. Izaberite: „Particija Nova“. Program će prikazati prozorče „Napravite novu particiju“.

3. Odredite veličinu i mesto particije. Pogledajte gparted-specify-partition-size-and-location.

4. Odredite poravnanje particije. Pogledajte gparted-specify-partition-alignment.

5. Odredite vrstu particije. Pogledajte gparted-specify-partition-type.

6. Specify the name of the partition when the field is enabled. See gparted-specify-partition-name.

7. Odredite vrstu sistema datoteka particije. Pogledajte gparted-specify-partition-file-system.

8. Odredite natpis sistema datoteka particije. Pogledajte gparted-specify-partition-file-system-label.

9. Pritisnite „Dodaj“ da dodate operaciju stvaranja particije u red zakazanih radnji. Program će prikazati operaciju stvaranja particije u oknu „Zakazane operacije“ u prozoru gparteda.

#### Brisanje particije

Da obrišete particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Obriši“. Program će prikazati operaciju brisanja particije u oknu „Zakazane operacije“.

Ako obrišete logičku particiju, onda će sve logičke particije nakon izbrisane logičke particije pretrpeti izmene u nazivima uređaja.

Na primer, jedna proširena particija sadrži četiri logičke particije A, B, V i G. Operativni sistem pristupa ovim logičkim particijama na sledeći način:

- Particija A — „/dev/sda5“.

- Particija B — „/dev/sda6“.

- Particija G — „/dev/sda7“.

- Particija D — „/dev/sda8“.

Ako je obrisana particija B, onda će operativni sistem preostalim logičkim particijama pristupiti na sledeći način:

- Particija A — „/dev/sda5“.

- Particija G — „/dev/sda6“. Primetite promenu u nazivu uređaja.

- Particija D — „/dev/sda7“. Primetite promenu u nazivu uređaja.

Promene u nazivu uređaja mogu izazvati probleme ako je particija montirana korišćenjem naziva uređaja. Možete da izbegnete problem ako koristite oznaku sistema datoteka ili univerzalni jedinstveni identifikator (UUID) particije prilikom montiranja particije.

Promene u nazivu uređaja mogu negativno uticati na sledeće datoteke:

- „/etc/fstab“ — Sadrži spisak sistema datoteka za montiranje.

- „/boot/grub/menu.lst“ — Sadrži uputstvo za učitavanje operativnog sistema za pokretački program grub.

Diskovi sa particionim tabelama „loop“ ili „none“ ne sadrže particionu tabelu, i ne sadrže particije. Sistem datoteka na disku bez particione tabele u Gpartedu se predstavlja virtuelnom particijom.

Da izbrišete sistem datoteka i virtuelnu particiju, izaberite formatiranje na „cleared“.

Pogledajte gparted-format-partition.

#### Imenovanje particije

Imenovanje particija je dostupno jedino sa GUIB particionim tabelama (GPT).

Pogledajte takođe gparted-create-partition-table.

Da postavite naziv particije:

1. Izaberite demontiranu particiju. Pogledajte gparted-select-partition.

2. Izaberite: „Particija Naziv particije“. Program će otvoriti prozorče „Postavljanje natpisa na particiji `/putanja-do-particije`“.

3. Upišite naziv particije u polje „Naziv“.

4. Pritisnite „U redu“. Program će prikazati operaciju postavljanja naziva particije u oknu „Zakazane operacije“.

#### Formatiranje particije

Da formatirate particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Formatiraj“ i sa spiska izaberite vrstu sistema datoteka. Program će prikazati radnju formatiranja particije u oknu „Zakazane operacije“.

   Pogledajte gparted-specify-partition-file-system za značenje „očišćenog“ sistema dtoteka.

#### Postavljanje natpisa particije sistema datoteka

Da postavite natpis ili naziv volumena sistema datoteka na particiji:

1. Izaberite demontiranu particiju. Pogledajte gparted-select-partition.

2. Izaberite: „Particija Natpis sistema datoteka“. Program će otvoriti prozorče „Postavljam natpis sistema datoteka na `/putanja-do-particije`“.

3. Upišite natpis u polje „Natpis“.

4. Pritisnite „U redu“. Program će prikazati operaciju postavljanja natpisa sistema datoteka u oknu „Zakazane operacije“.

#### Menjanje UUID-a particije

Da izmenite univerzalni jedinstveni identifikator (UUID) particije:

1. Izaberite demontiranu particiju. Pogledajte gparted-select-partition.

2. Izaberite: „Particija Novi UUID“. Program će prikazati operaciju podešavanja novog nasumičnog UUID-a particije u oknu „Zakazane radnje“.

   Izmena UUID-a može da poništi ključ za aktiviranje Vindouzovih proizvoda (WPA).

   Na FAT i NTFS sistemima datoteka, serijski broj volumena se koristi kao UUID. Izmena serijskog broja volumena na sistemskoj particiji Vindouza, obično je to „C:“, može da poništi VPA ključ. Neispravan VPA ključ će sprečiti prijavljivanje sve dok ponovo ne aktivirate Vindouz.

   Kao pokušaj sprečavanja poništavanja VPA ključa, na NTFS sistemima datoteka samo polovina UUID-a biva podešena na novu nasumičnu vrednost. Na FAT sistemima datoteka, ovakva predostrožnost nije moguća.

   Izmena UUID-a particija sa podacima ili uklonjivih medijskih particija neće uticati na VPA ključ. U retkim slučajevima, particija koja je prisutna za vreme podizanja sistema može biti izuzetak od ovog pravila.

   Menjanje UUID-a kada za to nema potrebe može da prouzrokuje da sistem GNU/Linuksa ne uspe da se učita, ili da ne uspe da montira sistem datoteka.

   Menjanje UUID-a je neophodno samo nakon umnožavanja particije. Promena UUID-a je potrebna za sprečavanje dupliranja UUID-a kada se obe particije, i izvorna i umnožena, koriste na istom računaru.

   Ako dođe do problema podizanja sistema ili montiranja particija moraćete da izmenite datoteke podešavanja, kao što je „/etc/fstab“, i da ponovo napravite izbornik gruba da biste bili sigurni da je naveden tačan UUID.

#### Određivanje detalja particije

Određivanje detalja particije je korisno prilikom obavljanja radnji kao što su stvaranje, menjanje veličine i premeštanje.

##### Određivanje veličine i mesta particije

Da odredite veličinu i mesto particije, koristite jedno ili kombinaciju sledećeg:

- Pritisnite i držite strelicu na bilo kom kraju oblasti grafikona. Prevucite strelicu levo ili desno unutar prikazanog opsega.

- Pritisnite i držite sredinu particije u oblasti grafikona. Prevucite particiju levo ili desno unutar prikazanog opsega.

- Pritisnite na strelice dugmeta za okretanje ili upišite brojnu vrednost da podesite sledeća polja:

  - Slobodan prostor koji prethodi

  - Nova veličina

  - Slobodan prostor koji sledi

Program će osvežiti i grafičku oblast i brojeve pored oznaka u polju stabla.

##### Određivanje poravnanja particije

Da odredite poravnanje particije, pritisinte na strelicu dugmeta „Zaokruži na“ i izaberite sa spiska.

- Koristite poravnavanje na MiB za savremene operativne sisteme. Ova postavka poravnava početne i krajnje granice particija na tačne mebibite (1.048.576 bita). Poravnavanje na mebibite (MiB) obezbeđuje poboljšane performanse kada se koristi sa RAID sistemima i sa Uređajima u čvrstom stanju (SSD), kao što je USB disk.

- Koristite poravnavanje na „Cilindar“ da zadržite kompatibilnost sa operativnim sistemima koji su izdati pre 2000 godine, kao što je DOS. Ova postavka poravnava početak i kraj particija na granice cilindra diska.

  Vrednosti „Cilindar/Glava/Sektor“ iznešene savremenim disk uređajima više nemaju neposredan fizički odnos prema podacima uskladištenim na disk uređaju. Stoga više nije ispravno koristiti ovu postavku poravnavanja za postizanje poboljšanja performansi.

- Koristite „Ništa“ samo ako ste detaljno upoznati sa strukturom diska, particionim tabelama i sa zapisima učitavanja. Ova postavka postavlja granice particije odmah na kraj bilo koje neposredno prethodne particije na disk uređaju. Ova postavka ne garantuje rezervisanje ili poštovanje prostora potrebnog za zapis učitavanja.

##### Određivanje vrste particije

Da odredite vrstu particije, pritisinte na strelicu dugmeta „Napravi kao“ i izaberite sa spiska.

Msdos particiona tabela ograničava particije kao što sledi:

- Najviše 4 primarne particije.

- Najviše 3 primarne particije i 1 proširena particija.

  Proširena particija može da sadrži više logičkih particija. Neke GNU/Linuks distribucije podržavaju pristupanje na najviše 15 particija na disk uređaju.

- Najveća veličina particije je 2 Tebibajta (TiB) koristeći veličinu sektora od 512 bajta. Particija mora takođe da počne unutar prva 2 Tebibajta na disk uređaju.

Primarne particije obezbeđuju bolje oporavljanje podataka zato što su granice particije sačuvane na poznatim mestima na disk uređaju.

##### Specifying Partition Name

Naming of partitions is only available with GUID partition tables (GPT). Therefore the field is only enabled on disk devices partitioned using GPT.

Pogledajte takođe gparted-create-partition-table.

To specify the partition name, type the name in the Partition name text box.

##### Određivanje sistema datoteka particije

Da odredite vrstu sistema datoteka particije, pritisinte na strelicu dugmeta „Sistem datoteka“ i izaberite sa spiska.

Primeri korišćenja nekih sistema datoteka su kao što sledi:

- Sistemi datoteka ekst2, ekst3 i ekst4 mogu biti korišćeni za instaliranje GNU/Linuksa, i za podatke.

- Linuks-svop može biti korišćen uz GNU/Linuks za povećanje virtuelne memorije vašeg računara.

- Sistemi datoteka fat16 i fat32 mogu biti korišćeni za razmenjivanje podataka između slobodnih i komercijalnih operativnih sistema.

- Očišćen može biti korišćen za čišćenje potpisa svih postojećih sistema datoteka i da osigura prepoznavanje particije kao prazne.

- Neformatiran sistem može biti korišćen ako želite da napravite particiju bez sistema datoteka.

##### Određivanje natpisa sistema datoteka particije

Da odredite natpis sistema datoteka na particiji, takođe poznatog kao natpis volumena, upišite natpis u polje „Natpis“.

Natpisi sistema datoteka se mogu koristiti da vam pomognu da se prisetite šta je uskladišteno na particiji.

Jedinstveni natpisi mogu biti korišćeni za montiranje sistema datoteka sa GNU/Linuks operativnim sistemom.

### Napredne radnje particija

Ove radnje će izmeniti particije na vašem disk uređaju, a mogu da izmene početne i krajnje granice vaših postojećih particija i mogu da prouzrokuju neuspeh učitavanja operativnog sistema.

#### Menjanje veličine particije

Promena veličine i premeštanje particije može biti obavljeno jednom radnjom gparteda.

Da promenite veličinu particije:

1. Izaberite particiju. Pogledajte gparted-select-partition.

   Nemontirane ili neaktivne particije omogućavaju najviše opcija promene veličine.

   Podrška je dostupna za promenu veličine na mreži nekih montiranih ili drugačije aktivnih particija. Međutim ta podrška je često ograničena samo na povećavanje.

2. Izaberite: „Particija Promeni veličinu/Premesti“. Program će prikazati prozorče „Promeni veličinu/Premesti `/putanja-do-particije`“.

3. Podesite veličinu particije. Pogledajte gparted-specify-partition-size-and-location.

   Ako ne želite da premestite početak neke postojeće particije, onda nemojte da menjate vrednost „slobodan prostor koji prethodi“. Ako je particija montirana ili je drugačije aktivna, onda nećete moći da promenite vrednost „slobodnog prostora koji prethodi“.

4. Odredite poravnanje particije. Pogledajte gparted-specify-partition-alignment.

5. Pritisnite „Promeni veličinu/Premesti“. Program će prikazati operaciju promene veličine/premeštanja u oknu „Zakazane radnje“.

6. Proučite radnju koja je dodata u okno „Zakazane radnje“.

   Ako radnja obuhvata i korak premeštanja, onda uzmite u obzir sledeće:

   - Može biti potrebno više vremena da bi korak premeštanja bio obavljen.

   - Ako je particija u isto vreme i particija za učitavanje operativnog sistema, onda korak premeštanja može da prouzrokuje neuspeh učitavanja operativnog sistema.

   Ako niste spremni da čekate ili da opravite potencijalne probleme učitavanja operativnog sistema, onda ćete možda želeti da poništite operaciju. Pogledajte gparted-undo-last-operation.

Da povećate ili premestite particiju, nerasporređeni prostor mora biti dostupan odmah pored particije.

Ako uvećavate logičku particiju, onda neraspoređeni prostor mora biti unutar proširene particije.

Ako uvećavate primarnu particiju, onda neraspoređeni prostor ne mora biti unutar proširene particije.

Možete da premestite neraspoređeni prostor unutar ili izvan proširene particije menjajući veličinu granica proširene particije.

A LUKS encrypted partition and the file system within can only be resized when the encryption mapping is open.

Da poboljšate sposobnost skupljanja NTFS particija, mogli biste da razmotrite nešto od sledećeg:

- Defragmentirajte sistem datoteka.

  Učitavanje u bezbednom režimu sa komercijalnim operativnim sistemom koji koristi NTFS može da poboljša sposobnost defragmentiranja sistema datoteka. Da pristupite „Bezbednom režimu“ pritisnite „F8“ dok vaš računar učitava operativni sistem.

- Proverite particiju za greškama sledećom naredbom:

      C:> chkdsk /f /r

  Ne zaboravite da ponovo učitate komercijalni operativni sistem koji koristi NTFS kako biste omogućili izvršavanje naredbe „`chkdsk`“.

- Privremeno onemogućite datoteku straničenja. Datoteka straničenja zauzima nepromenljivo mesto na particiji koje proces defragmentacije nije u stanju da premesti.

- Privremeno premestite velike datoteke na drugu particiju ili disk uređaj. Velike datoteke su definisane kao veće od nekoliko stotina megabajta (MB).

- Osigurajte apsolutno gašenje komercijalnog operativnog sistema koji koristi NTFS pre nego što izmenite veličinu NTFS particije

- Ostavite najmanje 10 procenata neiskorišćenog prostora na NTFS particiji. Ako previše skupite particiju, onda će možda komercijalni operativni sistem imati poteškoća u funkcionisanju.

- Dva puta izvršite učitavanje komercijalnog operativnog sistema koji koristi NTFS nakon sužavanja NTFS particije.

#### Premeštanje particije

Promena veličine i premeštanje particije može biti izvršeno jednom radnjom gparteda.

Da premestite particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Promeni veličinu/Premesti“. Program će prikazati prozorče „Promeni veličinu/Premesti `/putanja-do-particije`“.

3. Podesite mesto particije. Pogledajte gparted-specify-partition-size-and-location.

4. Odredite poravnanje particije. Pogledajte gparted-specify-partition-alignment.

5. Pritisnite „Promeni veličinu/Premesti“. Program će prikazati operaciju promene veličine/premeštanja u oknu „Zakazane radnje“.

Ako je particija koju premeštate particija učitavanja operativnog sistema, onda operativni sistem možda neće moći da se učita nakon primenjene radnje premeštanja.

Ako operativni sistem ne uspe da se pokrene, pogledajte gparted-fix-operating-system-boot-problems.

A LUKS encrypted partition can only be moved when the encryption mapping is closed.

#### Umnožavanje i ubacivanje particije

Da umnožite particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Umnoži“. Program će obeležiti particiju kao izvornu.

Da ubacite particiju:

1. Izaberite neraspoređeni prostor na disk uređaju. Pogledajte gparted-select-unallocated.

2. Izaberite: „Particija Ubaci“. Program će prikazati prozorče „Ubaci `/putanja-do-particije`“.

3. Ako želite možete da podesite veličinu i mesto particije. Pogledajte gparted-specify-partition-size-and-location.

4. Ako želite možete da odredite poravnanje particije. Pogledajte gparted-specify-partition-alignment.

5. Pritisnite „Ubaci“. Program će prikazati radnju umnožavanja u oknu „Zakazane radnje“.

Umnožena particija ima isti natpis sistema datoteka i isti univerzalni jedinstveni identifikator (UUID) kao izvorna particija. To može prouzrokovati probleme prilikom učitavanja sistema, ili kada radnja montiranja koristi natpis sistema datoteka ili UJID za prepoznavanje particije.

Problem je u tome što će operativni sistem nasumično izabrati da montira bilo izvornu bilo umnoženu particiju. Na primer, prilikom prve radnje montiranja može biti montirana izvorna particija. Prilikom sledeće radnje montiranja može biti montirana umnožena particija. S vremenom ova priroda nasumičnog montiranja particija može da dovede do toga da se datoteke tajanstveno pojavljuju ili nestaju u zavisnosti od toga koja particija je montirana. Nasumično montiranje izvorne ili umnožene particije može takođe da prouzrokuje ozbiljna oštećenja podataka ili gubljenje istih.

Da izbegnete probleme savetuje vam se da uradite nešto od sledećeg:

- Nakon što ste zakazali ili primenili radnju umnožavanja:

  1. Izmenite UUID bilo izvorne bilo umnožene particije. Pogledajte gparted-changing-partition-uuid.

  2. Ako natpis sistema datoteka nije prazan onda izmenite natpis sistema datoteka bilo izvorne bilo umnožene particije. Pogledajte gparted-setting-partition-file-system-label.

- Nakon što ste primenili radnju umnožavanja, obrišite ili ponovo formatirajte izvornu particiju.

- Koristite neki drugi način da se uverite da izvorna particija i umnožena particija nisu korišćene na istom računaru u isto vreme. Na primer, ako se umnožena particija nalazi na zasebnom uređaju onda uklonite uređaj sa računara.

The file system within a LUKS encrypted partition can only be copied when the encryption mapping is open.

To prevent unintended decryption of data, pasting into unallocated space creating a new partition is not permitted. However a LUKS encrypted partition can be pasted into an existing open LUKS encrypted partition maintaining an encrypted, or pasted into a plain partition making an unencrypted copy of the file system.

#### Upravljanje opcijama particije

Da upravljate opcijama particije:

1. Izaberite particiju. Pogledajte gparted-select-partition.

2. Izaberite: „Particija Upravljaj opcijama“. Program će otvoriti prozorče „Upravljajte opcijama na `/putanja-do-particije`“.

   - Da uključite opciju, potvrdite kvadratić za izbor pored opcije. Program će zapisati uključenu opciju na particiji i osvežiti prozorče „Upravljajte opcijama na `/putanja-do-particije`“.

   - Da isključite opciju, poništite kvadratić za izbor pored opcije. Program će zapisati isključenu opciju na particiji i osvežiti prozorče „Upravljajte opcijama na `/putanja-do-particije`“.

   Upravljanje zastavicama je dostupno samo za diskove sa particionim tabelama. Diskovi sa particionim tabelama „loop“ ili „none“ ne sadrže patricionu tabelu, i nemaju particione zastavice.

   Pogledajte gparted-view-device-information da vidite vrstu particione tabele.

Da zatvorite prozorče „Upravljajte opcijama na `/putanja-do-particije`“, pritisnite „Zatvori“.

U nastavku je dat opis opcija u msdos particionoj tabeli:

- „Boot“ koriste neki pokretači komercijalnih operativnih sistema. Opcija učitavanja ukazuje da je particija aktivna ili pokretačka. Samo jedna particija na disk uređaju može biti aktivna.

- „Diag“ se koristi da ukaže da se particija koristi za dijagnozu / oporavak.

- ESP indicates an EFI System Partition used to boot computers with the Unified Extensible Firmware Interface (UEFI) class 2 that includes compatibility support for BIOS functions including the MBR partition structure.

- „Hidden“ koriste neki komercijalni operativni sistemi. Ova opcija čini particiju nevidljivom za operativni sistem.

- Irst identifies an Intel Rapid Start Technology partition.

- „LBA“ koriste neki pokretači komercijalnih operativnih sistema. LBA ukazuje da particiji treba pristupiti korišćenjem adresiranja logičkih blokova (LBA), umesto adresiranja cilindar-glava-sektor (CHS).

- „LVM“ se koristi da ukaže da particiju koristi upravnik logičkih volumena (LVM).

- „Palo“ koristi pokretač učitavanja precizne arhitekture — umanjenog skupa instrukcija računara (PA-RISC), palo.

- „Prep“ se koristi da ukaže na particiju za učitavanje na PauerPC hardveru.

- „RAID“ se koristi da ukaže da je particija korišćena u pojačanom nizu jeftinih diskova (RAID).

U nastavku je dat opis opcija u particionoj tabeli gparteda:

- „Atvrecv“ se koristi da ukaže na Eplovu TV particiju oporavka.

- „BIOS_GRUB“ ukazuje na particiju učitavanja BIOS-a koju često koristi učitavač sistema GRUB 2.

- „Boot“ koriste neki pokretači komercijalnih operativnih sistema. Opcija učitavanja ukazuje da je particija aktivna ili pokretačka. Samo jedna particija na disk uređaju može biti aktivna.

- „Diag“ ukazuje da se particija koristi za dijagnozu ili oporavak.

- ESP indicates an EFI System Partition used to boot computers with Extensible Firmware Interface (EFI) class 1 or Unified Extensible Firmware Interface (UEFI) class 2 or UEFI class 3.

- „Hidden“ koriste neki komercijalni operativni sistemi. Ova opcija čini particiju nevidljivom za operativni sistem.

- „HP-service“ se koristi da ukaže na particiju usluge Hevlet Pakarda.

- Irst identifies an Intel Rapid Start Technology partition.

- „Legacy_boot“ koriste neki programi posebne namene da ukažu da particija može biti učitavačka.

- „LVM“ ukazuje da particiju koristi upravnik logičkih volumena (ULV).

- Msftdata identifies partitions that contain Microsoft file systems such as NTFS or FAT.

- „Msftres“ se koristi da ukaže na Majkrosoftovu rezervisanu particiju.

- „Prep“ se koristi da ukaže na particiju za učitavanje na PauerPC hardveru.

- „RAID“ ukazuje da se particija koristi u pojačanom nizu jeftinih diskova (RAID).

#### Proveravanje particije

Proveravanje particije će pokušati da pronađe i popravi probleme u sistemu datoteka. Provervanje particije će pokušati da uveća sistem datoteka kako bi popunio particiju.

Da proverite particiju:

1. Izaberite demontiranu particiju. Pogledajte gparted-select-partition.

2. Izaberite: „Particija Proveri“. Program će prikazati radnju proveravanja particije u oknu „Zakazane radnje“.

### Rad sa zakazanim radnjama

#### Poništavanje poslednje radnje

Da opozovete poslednju radnju u redu radnji, izaberite: „Uredi Opozovi poslednju radnju“. Program će ukloniti poslednju radnju iz reda prikazanog u oknu „Zakazane radnje“. Ukoliko nema preostalih radnji u redu, program će zatvoriti okno „Zakazane radnje“.

#### Brisanje svih radnji

Da obrišete sve radnje u redu radnji, izaberite: „Uredi Obriši sve radnje“. Program će ukloniti sve radnje iz reda i zatvoriće okno „Zakazane radnje“.

#### Primenjivanje svih radnji

Da primenite sve radnje:

1. Izaberite: „Uređivanje Primeni sve radnje“. Program će prikazati prozorče „Primeni radnje na uređaju“.

   Uređivanje particija ima potencijal da izazove GUBITAK PODATAKA. Savetuje vam se da napravite rezervu vaših podataka pre nego što primenite radnje uređivanja particije.

2. Pritisnite na dugme „Primeni“. Program će prikazati prozorče „Primenjivanje zakazanih radnji“. Program će primeniti svaku zakazanu radnju po redosledu njenog stvaranja i prikazaće osveženje stanja kada svaka radnja bude završena.

   - Da vidite više informacija, pritisnite na dugme „Detalji“. Program će prikazati više pojedinosti o radnjama.

     Da vidite više informacija o koracima svake radnje, pritisnite na dugme strelice pored svakog koraka.

   - Da zaustavite radnje za vreme njihovog izvršavanja, pritisnite na dugme „Otkaži“. Program će prikazati isključeno dugme Primoraj otkazivanje (5) i odbrojavaće 5 sekunde.

     Dugme Otkaži naređuje programu da zaustavi ili povrati radnje kada je neophodno da bi osigurao celovitost podataka.

     Ako radnje nisu zaustavljene nakon 5 sekunde program uključuje dugme Primoraj otkazivanje.

     Da primorate zaustavljanje radnji, pritisnite na dugme „Primoraj otkazivanje“. Program će prikazati prozorče upozorenja.

     Pritisnite „Nastavi radnju“ da omogućite povraćenim radnjama da završe, ili pritisnite „Otkaži radnju“ da otkažete povraćene radnje.

     Dugme „Otkaži radnju“ okončava bezbedno vraćanje radnji i može da izazove OZBILJNA oštećenja sistema datoteka gubitak podataka. Savetuje vam se da pritisnete „Nastavi radnju“ da omogućite povraćaju da završi.

     Kada program završi obavljanje radnji, prikazaće dugmad „Sačuvaj detalje“ i „Zatvori“.

3. Ako želite da sačuvate detalje svih primenjenih radnji, onda pritisnite „Sačuvaj detalje“. Biće prikazano prozorče „Sačuvaj detalje“.

   1. Ako želite da izmenite osnovni naziv datoteke, onda upišite naziv datoteke u polje „Naziv“.

   2. Ako ne želite da sačuvate datoteku u fascikli „/root“ već u nekoj drugoj, pritisnite na dugme „Potraži druge fascikle“. Biće prikazan pretraživač sistema datoteka.

      Koristite pretraživač sistema datoteka da izaberete fasciklu.

   3. Pritisnite na dugme „Sačuvaj“ da sačuvate datoteku. Program će sačuvati detalje o datoteci.

   Ako koristite gparted sa živog CD-a, onda koreni sistem datoteka postoji u RAM memoriji. Sve datoteke koje sačuvate u korenom sistemu datoteka živog CD-a će biti izgubljene kada isključite računar.

   Ako ste sačuvali detalje gparteda u korenom sistemu datoteka živog CD-a, onda morate da umnožite datoteku na trajniji uređaj. Primeri trajnijih uređaja su čvrsti disk ili USB fleš memorija.

4. Pritisnite na dugme „Zatvori“. Program će zatvoriti prozorče „Primenjivanje zakazanih radnji“ i pregledati sve disk uređaje i osvežiti raspored particija uređaja u prozoru gparteda.

## Nabavljanje Gparteda na živom CD-u

Živi CD je kompakt disk koji sadrži pokretački operativni sistem. Živi CD vam omogućava da pokrenete računar sa CD-a.

Korišćenje gparteda sa živog CD-a ima sledeće prednosti:

- Možete da uređujete sve vaše particije zato što nisu montirane.

- Možete da uređujete particije na računarima koji nemaju pokretački operativni sistem.

Program gparted je dostupan na mnogim živim CD diskovima distribucija.

Možete preuzeti odraz živog CD-a koji sadrži gparted sa sledećih veb mesta:

- GParted Live CD

- System Rescue CD

Odraz Živog CD-a Gparteda može biti upisan na USB disk.

Ako vaš računar može da podiže sistem sa univerzalne serijske sabirnice (USB) onda ćete možda više želeti da podignete i da koristitte gparted“ sa USB diska.

Da izbegnete gubljenje praznog CD-a prilikom narezivanja datoteke odraza CD-a, koristite sledeće savete:

- Uverite se da suma za proveru preuzete datoteke odgovara sumi za proveru objavljenoj na stranici za preuzimanje.

- Budite sigurni da narežete „.iso“ datoteku kao odraz na praznom CD-u. Ako narežete „.iso“ datoteku kao podatke na praznom CD-u, tada se CD neće pokrenuti na vašem računaru.

## Otklanjanje problema učitavanja operativnog sistema

Vaš računar možda neće moći da učita operativni sistem kada izvršite jednu od sledećih radnji:

- Kada obrišete particiju.

- Kada premestite particiju.

- Kada instalirate drugi operativni sistem i prepišete glavni zapis učitavanja (MBR).

Srećom neuspeh podizanja sistema može često biti ispravljen.

Ako vaš računar koristi GRUB podizač sistema, pogledajte gparted-fix-grub-boot-problem da povratite mogućnost podizanja sistema.

If your computer does not use GRUB then you are advised to consult documentation for your boot loader to learn how to fix the problem. You might consult the GParted FAQ, or the GParted forum. You might also search the Internet to learn how other people have solved similar problems.

### Otklanjanje problema učitavanja GRUB-a

Veliko objedinjeni podizni učitavač (GRUB) se koristi u mnogim distribucijama GNU/Linuksa. Da ispravite probleme učitavanja Grub-a počnite tako što ćete odrediti koje glavno izdanje Gruba je u upotrebi.

Postoje dva glavnija izdanja Gruba:

- GRUB, takođe poznat kao Grub 2, pokriva izdanje 1.98 i novija. Grub 2 radi i sa GUID i sa msdos particionim tabelama.

- Stari Grub, tradicionalno poznat kao Grub, pokriva izdanje 0.9h i ranija. Stari Grub radi samo sa msdos particionim tabelama.

Grub 2 se koristi kao osnovni podizač sistema u sledećim distribucijama GNU/Linuksa:

- CentOS 7 i noviji

- Debijan 6 (Squeeze) i novije

- Fedora 16 (Verne) i novije

- openSUSE 12.2 i novije

- Ubuntu 9.10 (Karmic Koala) i novije

Ako niste sigurni da li vaš računar koristi Grub 2 ili Stari Grub, možete pokušati na internetu da potražite odgovor.

#### Vraćanje Gruba 2 podizača sistema

Koristite sledeće korake da povratite podizač sistema Grub 2:

1. Podignite sistem sa Živog medija kao što je odraz živog Gparteda ili vaše distribucije GNU/Linuksa.

2. Odredite koja particija sadrži „/“ (koreni) sistem datoteka vaše distribucije GNU/Linuksa.

   Koristite Gparted da ispišete particije na vašem disk uređaju. Potražite particiju koja sadrži „/“ (koreni) sistem datoteka. Ta particija Linuksa će verovatno koristiti sistem datoteka kao što je ekst2, ekst3, ekst4 ili btrfs.

   Ako je korena (/) particija na ULV-u tada upravnik logičkih volumena mora biti aktivan. ULV može biti pokrenut naredbom:

       # vgchange -a y

   Uz ULV, ekvivalent particiji diska je logički volumen. Logički volumeni mogu biti ispisani naredbom:

       # lvscan

   Ako je / particija na RAID-u, tada RAID mora biti aktivan. Softverski RAID Linuksa može biti pokrenut naredbom:

       # mdadm --assemble --scan

3. Napravite direktorijum tačke montiranja tako što ćete upisati (kao administrator):

       # mkdir /tmp/mydir

4. Montirajte / particiju na direktorijumu tačke montiranja. Na primer pretpostavimo da je / sistem datoteka sadržan u particiji „/dev/sda5“. Upišite (kao administrator):

       # mount /dev/sda5 /tmp/mydir

5. Ako imate odvojenu particiju „/boot“, na primer na „/dev/sda3“, onda je potreban dodatni korak. Montirajte particiju „/boot“ na „/tmp/mydir/boot“ tako što ćete upisati (kao administrator):

       # mount /dev/sda3 /tmp/mydir/boot

   Ako ne znate da li imate odvojenu podiznu particiju onda najverovatnije ne morate i možete da zanemarite ovaj korak.

6. Pripremite se da promenite koreno okruženje tako što ćete upisati (kao administrator):

       # mount --bind /dev /tmp/mydir/dev

       # mount --bind /proc /tmp/mydir/proc

       # mount --bind /sys /tmp/mydir/sys

7. Promenite koreno okruženje tako što ćete upisati (kao administrator):

       # chroot /tmp/mydir

8. Ponovo instalirajte Grub 2 na podiznom uređaju. Znajte da se koristi naziv uređaja a ne naziv particije. Na primer, ako je / particija „/dev/sda5“ onda je uređaj „/dev/sda“.

   Za Debijan, Ubuntu i druge ogranke distribucija GNU/Linuksa, upišite naredbu (kao administrator):

       # grub-install /dev/sda

   Za CentOS, Fedoru, openSUSE i druge ogranke distribucija GNU/Linuksa, upišite naredbu (kao administrator):

       # grub2-install /dev/sda

9. Izađite iz okruženja za promenu korena tako što ćete upisati (kao administrator):

       # exit

10. Ponovo pokrenite vaš računar.

#### Vraćanje Starog Gruba podizača sistema

Koristite sledeće korake da povratite podizač sistema Stari Grub:

1. Podignite sistem sa Živog medija kao što je odraz vaše distribucije GNU/Linuksa. Otvorite prozor terminala.

   Živi medijum mora da sadrži Stari Grub podizač sistema. Ako vaša distribucija GNU/Linuksa koristi Stari Grub, onda i živi medij distribucije takođe sadrži Stari Grub.

2. Pokrenite program grub iz linije naredbi (kao administrator).

       # grub

3. Pronađite gde se nalazi datoteka „grub stage1“ koristeći jedan od sledećih načina:

   Ako je „/boot“ fascikla smeštena u „/“ particiji, koristite naredbu:

       grub> find /boot/grub/stage1

   Ako je „/boot“ fascikla smeštena u particiji drugačijoj od „/“ particije, koristite naredbu:

       grub> find /grub/stage1

   Rezultat naredbe „`find`“ može da izgleda ovako:

        (hd0,0)

   Ako je u rezultatu naredbe navedeno više od jednog reda, moraćete da odlučite koji uređaj ćete da koristite za grub.

4. Set the grub root device by specifying the device returned by the `find` command. This should be the partition containing the boot directory.

       grub> root (hd0,0)

5. Reinstall the grub boot loader into the Master Boot Record (MBR) with:

       grub> setup (hd0)

   If you want to install the grub boat loader into the boot sector of a partition, instead specify a partition with:

       grub> setup (hd0,0)

6. Napustite grub.

       grub> quit

7. Ponovo pokrenite vaš računar.

## Oporavljanje particionih tabela

Ako slučajno prepišete vašu particionu tabelu, postoji šansa da ćete biti u mogućnosti da je oporavite.

The testdisk application is designed to help recover lost partitions. For more information about testdisk, see .

Program testdisk se nalazi na svakom živom CD-u navedenom u gparted-acquire-livecd